Publication: Magyar Közlöny
Issue: MK-2004-8 (Year: 2004, Number: 8)
Era: 2004-2010
Section: tevékenységekrõl szóló 1/1986. (II. 21.) ÉVM—EüM együttes rendelet
Paragraph Index: 528

b) az a) pont alá nem esõ várakozóhelyek, járdaszigetek és a járdától füvesített területtel vagy egyéb módon elkülönített megállóhelyek tisztántartásáról a fõváros belterületén a fõvárosi önkormányzat képviselõ-testülete, egyéb települések belterületén, valamint a külterületeken a tömegközlekedési jármûvek üzemben tartója14 köteles gondoskodni. A vasutat keresztezõ közforgalmú gyalogos alul- és felüljáró tisztántartása — ha azon az utazóközönség közlekedik —, valamint a vasutat keresztezõ járda tisztántartása a vasút üzemben tartójának feladata. 3.2.7. Az útburkolaton kívüli területek tisztántartása A közút kezelõje köteles — az e szabályzatban felsorolt kivételektõl eltekintve — a kezelésében lévõ közút területérõl (az útburkolaton kívül esõ részen is) a szennyezõdést eltávolítani, illetve az út melletti leálló- és várakozóhelyen elhelyezett szemétgyûjtõkbõl a szemetet rendszeresen elszállítani. 3.3. A téli útüzemeltetés A téli idõjárásnak a — forgalombiztonságot veszélyeztetõ — hatásait mérsékelni kell. A közútról a hó eltakarítása és az út síkossága elleni védekezés a helyi közutakon (ideértve a kerékpárutakat, valamint a gyalog- és kerékpárutakat is), továbbá az ingatlanhoz nem csatlakozó burkolt járdán, a gyalogúton, a lépcsõn, a lejtõn és a sétányon a települési önkormányzat feladata.

Source: https://magyarkozlony.hu/hivatalos-lapok/3f1300618026180e41a263834607f863fcdf757f/dokumentumok/620ba227373e66fba290ef7d19ee25f87b005e27/letoltes